Р Е Ш Е Н И Е

13 .03.2024 г. №РД-05- 37 гр. СОФИЯ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*ОТНОСНО: Провеждане на конкурсна процедура за избор на застраховател за застраховане на движимо и недвижимо имущество, собственост на „ТЕРЕМ - ХОЛДИНГ” ЕАД по реда на Правилника за прилагане на Закона за публичните предприятия (ППЗПП)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

На основание чл. 29, ал. 5 от Правилника за прилагане на Закона за публичните предприятия /ППЗПП/

ВЗЕХ СЛЕДНОТО РЕШЕНИЕ:

I. Обявявам провеждане на конкурсна процедура за избор на застраховател за застраховане на собствени за дружеството обекти в недвижими имоти, находящи се в град София и в град Варна – офиси, магазин, пет броя складове в сграда в гр. София, ж.к. „Левски-Г“, почивна база и три сгради в обл. Варна, три броя производствени сгради в гр. София, район Средец, ул. „Иван Вазов“ № 12, и на движимо имущество – пет броя моторни превозни средства, подробно описани с утвърдена Конкурсна документация.

II. **Началната конкурсна цена** са застрахователните стойности, които възлизат на 13 020 080 лв. (тринадесет милиона двадесет хиляди и осемдесет лева) за недвижимото имущество и 68 267,69 (шестдесет и осем хиляди двеста шестдесет и седем лева и 69 стотинки) за движимото имущество и същите са определени от лицензиран оценител, съгласно чл. 29, ал.4 от ППЗПП.

III. Условия на конкурса

1. В конкурса могат да участват, при условията на равнопоставеност, всички лицензирани застрахователни компании, които отговарят на изискванията на Конкурсната документация, както и на приложимите разпоредби на действащото българско законодателство, за което представят съответните документи.

2. Ценовите предложения на застрахователните дружества следва да бъдат изготвени за предварително определени покрития на видовете застрахователни рискове, като за тяхното покриване не следва да се прилага самоучастие на застрахования в размера на щетата.

3. Срок на застраховката – 1 (една) година от датата на издаване на съответната застрахователна полица.

4. При изготвяне на офертата всеки Участник трябва да се придържа точно към обявените от Възложителя условия с Конкурсната документация, настоящото Решение, както да спазва всички приложими действащи нормативни изисквания.

5. Основните критерии за оценка на подадените оферти са изрично посочени в утвърдената Конкурсна документация.

6**.** Утвърждавам обява за провеждане на публично - оповестен конкурс за избор на застраховател за застраховане на движимо и недвижимо имущество, собственост на „ТЕРЕМ - ХОЛДИНГ” ЕАД, като същата да се публикува на интернет страницата на Агенцията за публичните предприятия и контрол, на интернет страницата на Министерство на отбраната, както и на интернет страницата на „ТЕРЕМ - ХОЛДИНГ” ЕАД.

7. Всички подробни разяснения относно условията на конкурса и процедурата по неговото провеждане, всички общи и специални условия на конкурса и изисквания към участниците са посочени в Конкурсната документация.

ІV. Утвърждавам Конкурсната документация за провеждане на конкурсна процедура за избор на застраховател за застраховане на движимо и недвижимо имущество, собственост на „ТЕРЕМ - ХОЛДИНГ” ЕАД.

Конкурсната документация е достъпна за неограничен и пълен пряк безплатен достъп на адрес: [www.terem.bg](http://www.terem.bg), секция „Профил на купувача”.

**V**. Огледи на имуществото могат да бъдат извършвани всеки работен ден, от 09:00 до 16:00 часа, в срок до 09.04.2024 г. включително.

Офертите за участие се подават на хартиен носител в запечатан непрозрачен плик в деловодството на „ТЕРЕМ – ХОЛДИНГ” ЕАД в срок до 14:30 часа на 10.04.2024 г. включително.

4.1. В случай, че в определения срок не бъде подадена нито една оферта за участие в конкурсната процедура или бъде подадена една оферта за участие, която не отговаря на условията на Конкурсната документация, или всички подадени оферти не отговарят на Конкурсната документация, посочените по-горе срокове ще бъдат изменени, както следва:

- огледи на имуществото могат да бъдат извършвани всеки работен ден, от 09:00 до 16:00 часа, в срок до 23.04.2024 г. включително;

- оферти за участие в конкурсната процедура ще бъдат приемани в срок до 14:30 часа на 24.04.2024 г. включително.

VІ.  Необходими документи за участие в Конкурса:

1. Заверено за вярност копие на Лиценз за извършване на застрахователна дейност; заверено за вярност копие на Лиценз /разрешение за сключване на съответния вид застраховка, издадени от компетентен орган; заверено за вярност копие от Удостоверение за регистрация или Удостоверение за легитимация (в случай, че участникът е регистриран извън територията на Република България); декларация, че участникът няма непогасени ликвидни и изискуеми публични задължения; заверено за вярност копие на Общите условия на застрахователя; образец на Застрахователната полица на застрахователя; подписани Декларации по образец съгласно Конкурсната документация.

2. Предложение за участие (оферта) по образец; Ценово предложение по образец; Декларация за запознаване с условията на конкурса; Декларация за срока на валидност на офертата; Декларация за липса на свързаност с други участници в процедурата; Декларация за липса на свързаност с Възложителя; Декларация за спазване на изискванията за защита на личните данни; Списък с доверени сервизи, с които застрахователят има сключен договор; Изрично Пълномощно с нотариална заверка в случай, че участникът се представлява от пълномощник.

VІІ. **Други специални условия на конкурсната процедура:**

1.Получените оферти за участие се разглеждат от Комисия за провеждане на конкурсната процедура, оценяват се и се класират.

2. От участие ще бъде отстранен всеки участник в процедурата,

* 1. който не отговаря на условията за участие в конкурсната процедура или не е представил някой от изискуемите документите по нея;
  2. чието представено предложение не отговаря на условията на обявата за провеждане на конкурсната процедура и утвърдената документация;
  3. който е представил предложение по-ниско от началната конкурсна цена.

1. В случай, че офертата е постъпила в деловодството на „ТЕРЕМ – ХОЛДИНГ” ЕАД след изтичане на крайния срок за подаване на оферти или е в незапечатан плик или е в плик с нарушена цялост/прозрачен/, същата не се приема и се връща незабавно на участника.

4. Всеки участник ще получи писмено известие (по предоставена от него електронна поща) за резултатите от оценяването и класирането на представената от него оферта.

5. Комисията, назначена да проведе конкурса, да изготви протокол за провеждането на процедурата и резултатите от нея и да го представи за утвърждаване от изпълнителния директор на дружеството в срок от 5 (пет) дни след провеждане на процедурата.

ИЗПЪЛНИТЕЛЕН ДИРЕКТОР НА

„ТЕРЕМ-ХОЛДИНГ” ЕАД

/П/ КАЛИН ДИМИТРОВ

ИЗГОТВИЛ:

ЕКСПЕРТ АДМИНИСТРАТИВНА ДЕЙНОСТ

ЕЛВИС ТОДОРОВ

СЪГЛАСУВАНО:

НАЧАЛНИК НА ОТДЕЛ „АДМИНИСТРАТИВНА ДЕЙНОСТ“

ПЛАМЕН ЙОРДАНОВ